o
JEESUKSEN KIRJEET SEURAKUNNILLEEN
DAVID PAWSON OPETTAA
TULEVAISUUDEN KOETTELEMUKSET JA VOITOT
Olemme nyt käyneet läpi kaikki seitsemän kirjettä.
Olemme kiertäneet Efesoksesta, Smyrnaan ja Pergamoniin -
ja sieltä sisämaahan.
Olemme tutkineet kaikkia seitsemää kirjettä.
Kirjeiden vertailu on hyödyllistä.
Olen merkinnyt tietyt piirteet korostusväreillä.
Tehdäänpä hieman yhteenvetoa näistä seurakunnista.
Kerrataan hieman näkemäämme ja kuulemaamme.
Efesoksessa oli Celsuksen kirjasto.
Sitten siirryimme Smyrnaan, josta on jäljellä tori.
Sitten kävimme Pergamonissa.
Kuvassa näkyy temppelin pylväikköä.
Sitten siirryimme Tyatiraan ja sieltä Sardekseen -
ja Filadelfiaan, jossa temppelin pylväs on yhä pystyssä.
Tässä näkyy Laodikea ja akvedukti, -
joka kuljetti vettä valkoiselta kukkulalta.
On olemassa erilaisia tarkastelutapoja.
Meidän lähestymistapamme on ollut historiallinen.
Olemme pohtineet, millaista elämä oli ensimmäisellä vuosisadalla.
On selvää, että kirjeillä on laajempikin merkitys.
Muuten ne eivät olisi Raamatussamme.
Me voimme oppia Raamatun tapahtumista.
Mikä on kirjeiden merkitys nykypäivänä?
Niitä on sovellettu kirkkohistorian aikana kahdella eri tavalla.
Toiseen suhtaudun epäillen. Toiseen olen tyytyväinen.
Ilmestyskirjan selitysteoksissa puhutaan kummastakin näkemyksestä.
Niitä kumpaakin myös saarnataan.
Kirjeitä on tulkittu siis kahdella tavalla.
Ensimmäinen tulkinta perustuu aikaan.
Toinen tulkinta perustuu tilaan. Palaamme siihen myöhemmin.
Aikaan perustuvan teorian mukaan -
seitsemän seurakuntaa edustavat kirkkohistorian eri aikakausia.
Sen mukaan jokainen kirje on profetia eri kausien seurakunnille.
Sen mukaan Efesos vastaisi 1. vuosisadan seurakuntaa.
Smyrna vastaisi 100-200-lukujen vainottua seurakuntaa.
Pergamonin aikakausi tuli sen jälkeen, kun Konstantinus kääntyi.
Seurakunta alkoi maallistua.
Tyatira vastaisi keskiajan rappeutunutta seurakuntaa.
Sardes vastaisi uskonpuhdistuksen seurakuntaa.
Se kuulostaa melko oudolta.
Filadelfia edustaisi aikakautta, jolloin lähetystyö yleistyi.
Se ajoittuu 1700-1800-luvuille.
Laodikea kuvaisi oman aikamme seurakuntaa.
Tulkinta nojaa vahvasti profeetallisuuteen.
Se on teologiassa liitetty etenkin dispensionalismiin.
En tässä yhteydessä tarkastele sitä syvemmin, -
mutta se on jakanut kirkkohistorian seitsemään aikakauteen -
Ilmestyskirjan seitsemän seurakunnan mukaisesti.
Tätä näkemystä kannatti mm. C.I. Scofield.
Olen käyttänyt erästä kirjaa luentosarjaa varten.
Kirja kannattaa vankasti dispensionalismia.
Sen mukaan tämän päivän seurakunta on laodikealainen.
Se muka selittää, miksi olemme niin haaleita.
Tämä näkemys herättää kysymyksiä.
Ensinnäkin näkemys sopii vain länsimaiden seurakuntaan.
Seurakuntahan on maailmanlaajuinen.
Monet 3. maailman seurakunnat eivät lainkaan muistuta Laodikeaa.
Minusta on virhe soveltaa kirjeitä vain osittain.
Toiseksi samalla aikakaudella voi olla erityyppisiä seurakuntia.
Yksi voi muistuttaa Sardesta, toinen Laodikeaa.
Lisäksi tämän näkemyksen mukaan -
6 muuta kirjettä ovat tämän päivän kannalta merkityksettömiä.
Niillä olisi näin ollen vain historiallista arvoa.
Monet yksityiskohdat eivät tue tätä teoriaa.
Minusta mielekkäämpi tulkintatapa perustuukin tilaan.
Seitsemän seurakuntatyyppiä ovat aina olleet olemassa rinnakkain.
Nykyäänkin on olemassa uskollisia, mutta rakkaudettomia seurakuntia.
On koeteltuja mutta rikkaita seurakuntia.
On uskollisia mutta epäpuhtaita, sitoutuneita mutta horjuvia, -
nimellisesti eläviä ja pieniä mutta merkittäviä seurakuntia.
On myös väkirikkaita seurakuntia ilman Kristusta.
Sen tähden kaikki kirjeet ovat tärkeitä kaikkina aikakausina.
Täytyy kysyä, mitä oma seurakuntamme muistuttaa.
Ehkä siinä on piirteitä kahdesta tai kolmesta seurakunnasta.
Kirjeet ovat kuin peili, -
joka heijastaa seurakunnan vahvuuksia ja heikkouksia.
Sen tähden kaikki kirjeet ovat tärkeitä myös tämän päivän kannalta
Seitsemän kirjettä kertovat, että Kristus etsii seurakuntia, -
jotka ovat rakastavia, kärsiviä, puhtaita, -
totuudellisia, eläviä, evankelioivia ja täynnä tulta.
On tärkeä nähdä, millaista seurakuntaa Jeesus pitää hyvänä.
Jeesuksen mielipide eroaa usein ihmisten mielipiteistä.
Rikas voi näyttää köyhältä ja köyhä rikkaalta Hänen silmissään.
Nykypäivän kannalta hyödyllisintä -
on tarkastella seitsemää kirjettä Ilmestyskirjan asiayhteydessä.
Jeesus ei antanut kirjeitä erikseen, kuten Paavalin kirjeet.
Hän antoi ne yhdessä Ilmestyskirjan kanssa.
Kirjan näkökulma muuttuu täysin 4. luvun 1. jakeessa.
Johannes kutsutaan taivaaseen.
Hänelle näytetään, mitä tapahtuu tämän jälkeen.
Jeesus siis puhuu seurakunnille niiden senhetkisestä tilasta, -
mutta Hän kertoo myös, mitä on tuleva.
Tarkastellaan nyt Ilmestyskirjaa kokonaisuudessaan.
Käydään se läpi pikavauhtia.
Olen kirjoittanut kirjan "When Jesus returns" (Kun Jeesus palaa).
Tämä on mainos.
Siinä on luku, joka kertoo Ilmestyskirjasta.
Toivon sen vastaavan mieliänne askarruttaviin kysymyksiin.
Tarkastellaan nopeasti Ilmestyskirjaa.
Nyt esitettävä yhteenveto on hieman erilainen -
kuin aiemmin esittämäni yhteenvedot.
Esipuheessa Kristus ilmestyy seurakunnille, -
joita Hän pitää kädessään.
Seurakunnan pää on taivaassa ja ruumis maan päällä.
Kristus puhuu seurakunnille, monikossa.
Se tarkoittaa paikallisseurakuntia.
Hän ei puhu Aasian päämajasta eikä eri kirkkokunnista.
Seitsemällä seurakunnalla ei ole olemassa kattojärjestöä.
Jeesus on jokaisen paikallisseurakunnan pää.
Hänen tulisi olla johdossa.
Olen jakanut Ilmestyskirjan neljään osaan.
Niistä kaksi on punaisella, kaksi vihreällä.
Syy on selkeä.
2. ja 3. luvun otsikko on: "Asiat eivät ole hyvin maan päällä."
Ne ovat kirjeet seitsemälle seurakunnalle.
Rappeutunut maailma on saanut seurakunnat horjumaan.
Tuloksena on epäjumalien palvontaa ja moraalittomuutta.
Tätä näkyy nykyäänkin seurakunnissa eri muodoissa.
Paavalin mukaan esimerkiksi ahneus on epäjumalanpalvontaa.
Moraalittomuus on yleistä.
Jeesuksen sanoma seurakunnalle on: "Laittakaa asiat järjestykseen!"
"Tehkää se, ennen kuin suuri ahdinko tulee!"
Olen muutaman vuoden ajan kehottanut varautumaan vainoihin.
Ne ovat jo alkaneet, mutta ne tulevat pahenemaan.
Meidän tulee varautua niihin ja laittaa asiamme kuntoon nyt.
Jumalan ja maailman välillä horjuva ei jaksa, kun paine iskee.
Jeesus haluaa pitää kiinni näistä seurakunnista.
Luvuissa 4. ja 5. kerrotaan, miten Johannes nostetaan taivaaseen.
Olen otsikoinut sen nimellä "Asiat ovat hyvin taivaassa."
Maailma on rappiotilassa.
On sotia, nälänhätää, maanjäristyksiä ja tauteja.
Ajattelemme usein, että taivaassa vallitsee sekasorto.
Johannes näkee taivaan valtaistuimen, -
jolla Jumala istuu rauhassa.
Valtaistuimen edessä on tyyni kristallimeri -
ja ympärillä smaragdinvärinen sateenkaari.
Maailmassa vallitsee sekasorto, mutta Jumala pysyy rauhallisena.
Hän tietää, mitä Hän tulee tekemään.
Meidän täytyy käsittää, että taivaassa vallitsee rauha.
Jumala ei horju.
Paholaisenkin täytyy kysyä lupa, ennen kuin hän voi koskea sinuun.
Luepa Job 1. Paholainen on ongelma meille, mutta ei Jumalalle.
Mitään ei tapahdu Jumalan sallimatta.
Siksi rukoilemme: -
"Älä saata meitä kiusaukseen vaan päästä meidät pahasta."
Jumalalla on kaikki asiat hallussa.
Eräs pikkutyttö lauleskeli: "Jumala puhuu puhelimessa."
Se on totta. Hänelle voi soittaa milloin tahansa.
Tosiasiassa Jumala istuu valtaistuimellaan.
Hän ei voi horjuttaa.
Jumalan kuninkuus kestää iankaikkisesta iankaikkiseen.
Kukaan ei voi syrjäyttää Jumalaa.
Jumala hallitsee kaikkea.
Jopa Paholaisen ja demonien on toteltava Jumalaa.
Jumalan valtakunta on horjumaton.
Myös Kristus on siellä.
Hänelle on annettu valta lopettaa historia.
Sinetöidyt kirjakääröt kuvaavat sitä.
Kirjakääröihin on kirjoitettu tapahtumat, -
jotka johtavat tämän maailmanajan päättymiseen.
Aluksi ei näy ketään, joka olisi kelvannut tehtävään.
Jumala on näet asettanut tehtävään ihmisen.
Tarvitaan joku arvollinen, joka tekee sen oikealla tavalla.
Johannes itki katkerasti, -
koska kukaan ei näyttänyt olevan arvollinen avaamaan kirjaa.
Hän näki hahmon, joka näytti leijonalta ja pässiltä.
Kunpa voisin pyyhkiä Raamatusta sanan "karitsa".
Jumalan karitsa -nimi on harhaanjohtava.
Tarkka nimi olisi pässi, jolla on seitsemän sarvea.
Jaakobinlampaalla voi kasvaa kuusi sarvea. Tällä on seitsemän.
Ette haluaisi olla täällä, jos huoneessa olisi 7-sarvinen pässi.
Se herättäisi teissä kunnioitusta.
Pieni karitsa on aivan eri asia.
En pidä Jumalan karitsa -nimestä. Oikeampi nimi olisi pässi.
Uhrieläimenä ei ollut pieni karitsa, vaan vuoden vanha pässi.
Se vastasi ihmisen iässä mitattuna n. 30-vuotiasta.
Tässä on leijona ja pässi.
Pässi näyttää teurastetulta. Siinä on haavoja.
Hän on Jeesus. Hän on arvollinen.
En pelkää, -
että joku aiheuttaa maailmanlopun painamalla pomminappia -
tai saastuttamalla ympäristön elinkelvottomaksi.
Sillä napilla on jo sormi.
Vain Jeesus saa viedä päätökseen tämän maailmanajan.
4. ja 5. luku ovat hyvin lohduttavia.
Jumala on valtaistuimella ja Jeesus hallitsee.
Jumala hallitsee historiaa, Jeesus sen loppua. Hän on alku ja loppu.
Nämä kaksi lukua ovat hyvin lohdullisia.
Niitä luetaan usein. Niistä on syntynyt monia lauluja ja virsiä.
Sitten tulevat luvut 6-18.
Monien lukeminen pysähtyy tähän.
Niillä on otsikkona: -
"Asiat menevät huonompaan suuntaan, ennen kuin ne paranevat."
Mitään tätä pahempaa kristitty ei joudu kohtaamaan.
Kun tietää, mikä on pahinta, siihen voi varautua.
Pahin onnettomuus on suuri ahdinko.
Ensin sen saa kokea maailma neljän ratsukon muodossa.
Ne ovat valkoinen, punainen, musta ja tuhkanharmaa hevonen.
Värien merkitykset selitetään. Valkoinen hevonen merkitsee sotaa.
Punainen hevonen merkitsee verenvuodatusta.
Musta hevonen merkitsee nälänhätää.
Aliravitsemus värjää lihan mustaksi. Ruoan hinta nousee.
Tuhkanharmaa hevonen merkitsee tauteja.
Nämä neljä hevosta juoksevat maailmassa jo vapaasti, -
esimerkiksi Bosniassa ja Etelä-Sudanissa.
Sota johtaa vedenvuodatukseen, nälänhätään ja tauteihin.
Ilmestyskirjassa ne ovat maailmanlaajuisia.
Tapahtuu luonnonkatastrofeja: raekuuroja, maanjäristyksiä.
Ympäristö saastuu. Meret ja ilma saastuvat.
Maailma kohtaa erittäin vakavia ongelmia.
Se on Jumalan viimeinen varoitus.
Hän yrittää saada ihmiset viimeinkin järkiinsä.
On surullista, että onnettomuuksien jälkeenkään -
maailma ei tee parannusta.
Onnettomuus vie joko lähemmäs Jumalaa tai kauemmas Hänestä.
Se on Jumalan viimeinen varoitus kapinoivalle ihmiskunnalle
Kuolleita tulee paljon.
Ensimmäinen vitsaus tappaa neljäsosan ihmiskunnasta.
Toinen vitsaus tappaa kolmanneksen jäljelle jääneistä.
Yhdessä se tekee 50 prosenttia ihmiskunnasta.
Suuren ahdistuksen aikana puolet ihmisistä kuolee.
Se merkitsee 1,5 miljardia... Ei, 4 miljardia.
Mikä oli maailman väkiluku vuonna 1996? 5 miljardia.
Siitä puolet kuolee suuren ahdingon aikana.
Myös seurakunta kohtaa suuria onnettomuuksia.
Sitä kutsutaan vihan tai suuren ahdingon ajaksi.
Olen käsitellyt tätä aihetta tarkemmin kirjassani.
1830-luvulla alkoi opetus, joka on levinnyt hyvin laajalle.
Sen mukaan meidät temmataan pois ennen suurta ahdinkoa.
En löydä Raamatusta selkeitä perusteita tälle näkemykselle.
Raamatun jakeista voidaan tehdä loogisia päätelmiä.
Ne eivät aina johda totuuteen.
Meidän tulee suhtautua tähän hyvin vakavasti.
Jos pitää valita, olen mieluummin väärässä omassa näkemyksessäni.
Kehotan ihmisiä varautumaan suureen ahdinkoon.
Kiinan kristityt kertoivat Corrie ten Boomille: -
"Lähetyssaarnaajat sanoivat, että meidät temmataan vainojen alta."
"Niin ei käynyt. Meitä vainotaan."
Siitä lähtien Corrie opetti, että pitää varautua ahdingon aikaan.
Corrie koki oman ahdinkonsa.
Hän vietti viimeiset elinvuotensa halvaantuneena.
Hän kuunteli mielellään opetus- kasettejani ja viulunsoittoa.
Corrie oli tallentanut muistiinsa raamatunjakeita.
Siten hän pysyi Jumalan Sanassa, vaikka hän ei pystynyt lukemaan.
Hän sanoi, etteivät kiinalaiset olleet varautuneita vainoihin.
Uskon, että Ilmestyskirjan keskimmäiset luvut -
on tarkoitettu myös seurakunnalle.
Luvussa 14, keskellä pahinta ahdinkoa, sanotaan: -
"Tässä kysytään pyhiltä kestävyyttä," -
"niiltä jotka noudattavat Jumalan käskyjä ja uskovat Jeesukseen."
Kenelle tämä on tarkoitettu ellei kristityille?
Seurakunta tulee uskoakseni kohtaamaan suuren ahdingon.
Hyvä uutinen on se, ettei suuri ahdinko kestä kauan.
Jumala ilmoittaa keston täsmällisesti.
Se kestää 3,5 vuotta; vuosi, kaksi vuotta ja puoli vuotta, -
42 kuukautta, 1260 päivää. Se on selkeästi sanottu!
Suuri ahdinko kestää 3,5 vuotta. Palaan siihen myöhemmin.
Tuona aikana maailmaa hallitsee epäpyhä kolminaisuus.
Pyhä Kolminaisuus on Isä, Poika ja Pyhä Henki.
Epäpyhä kolminaisuus on Saatana, antikristus ja väärä profeetta.
Se on kuin irvikuva Pyhästä Kolminaisuudesta.
Silloin maailmassa valta on totalitaarisella hallituksella.
Se yhdistää politiikan ja uskonnon.
Sanotaan, että väärä profeetta kykenee tekemään ihmeitä.
Hän pystyy harhauttamaan jopa Jumalan valittuja.
Jumala on onneksi luvannut lyhentää noita päiviä.
Suuresta ahdingosta pääsee yhdellä tavalla: marttyyrikuolemalla.
Ilmestyskirjassa puhutaan paljon marttyyrikuolemista.
Johannes näkee lukemattoman suuren joukon.
He tulevat suuresta ahdingosta yksitellen.
He eivät tule ryhmänä, vaan yksitellen.
Sanotaan, että Jumala pyyhkii heidän kyyneleensä.
"Älä itke. Se on ohi." He ovat päässeet pois.
Toiset joutuvat jäämään. Heidän täytyy paeta asutusalueilta.
He joutuvat asumaan erämaissa suuren ahdingon ajan.
Myös monet kristityt kuolevat etenkin kaupungissa, -
joka on maailman talouden keskus.
Sen nimi on Babylon. Se ei ole muinainen vaan uusi Babylon.
Siellä yhdistyvät nautinto ja raha.
Siellä Jumalaa vihataan ja pyhiä tapetaan.
Pyhiä kutsutaan lähtemään Babylonista.
Babylon on juopunut pyhien verestä.
Kun Babylon kaatuu, pankit ja pörssikurssit romahtavat.
Silloin lauletaan halleluja-laulua.
Kuinkahan moni Händelin Messias- oratoriota kuunteleva tietää tämän?
Laulussa lauletaan: "Halleluja! Pörssikurssit ja talous romahtavat"
Jumalan kansa maan päällä laulaa Halleluja-laulua.
Kuka muu iloitsisi, kun pörssikurssit romahtavat -
ja Babylon kohtaa loppunsa?
Jumala näkee Babylonin porttona.
Babylon on kauttaaltaan maallistunut kaupunki.
Se on perustettu rahan ja nautintojen varaan.
Se vie ihmisten rahat ja antaa heille nautintoa.
Siksi sitä kutsutaan portoksi.
Se on jyrkkä vastakohta puhtaalle morsiankaupungille, -
joka laskeutuu taivaasta.
Ilmestyskirjan jälkimmäistä puolta -
voisi kutsua kahden kaupungin, porton ja morsiamen, tarinaksi.
Babylon ja Jerusalem ovat kaupungit Raamatun keskipisteessä.
Babylon edustaa ihmisen saavutuksia.
Jerusalem on Jumalan kaupunki, johon Hän laittaa nimensä.
Nämä olivat Ilmestyskirjan keskimmäiset luvut.
Se on lyhyt, mutta hirvittävä aika. Se tuo mukanaan kärsimystä.
Juutalaiset saavat kokea ihmeellistä varjelusta.
Jumala suojelee heitä erityisesti.
Sitten tulevat luvut 19-22.
Niitä voi kutsua nimellä: -
"Asiat muuttuvat paremmiksi, kunhan selvitään pahimmasta."
Se on historiakäsityksemme.
Joku ajattelee syklisesti. Se on kreikkalainen historiakäsitys.
Toiset ajattelevat optimistisesti.
1900-luvun alussa Englannin pää- ministerin iskulause oli: -
"Ylös ja yhä ylemmäs!"
Nykyään on yleistymässä pessimistinen historiakäsitys.
Sen mukaan maailma menee huonompaan suuntaan.
Tiedemiesten mukaan ihmiselämä katoaa maailmasta 2040 mennessä.
Sitten on olemassa epookkinen historiakäsitys.
Sen mukaan historia jatkaa kulkuaan huonoina ja hyvinä aikoina.
Sitten on olemassa apokalyptinen historiakäsitys.
Sitä kannattavat juutalaiset, kristityt ja kommunistit
Ensin mennään alamäkeä.
Sitten kaikki muuttuu pysyvästi paremmaksi.
Tämä on apokalyptinen näkemys.
Juutalaisten, kristittyjen ja kommunistien näkemys on samanlainen
Se on peräisin heprealaisilta profeetoilta.
Karl Marxin äiti oli juutalainen.
Kolmen ryhmän ero on muutostekijässä.
Juutalaisille se on Jumalan tuleva valtakunta.
Kommunisteille se oli vallankumous, -
jota oli määrä seurata luokaton ja väkivallaton yhteiskunta.
Kristityille muutostekijä on Jeesuksen paluu maan päälle.
Se on Ilmestyskirjan tärkein asia.
Se on siunattu toivo.
Valitettavasti jotkut panevat toivonsa ylöstempaukseen.
Minun Raamatussani toivon tuoja on Jeesus, joka tulee hallitsemaan.
Hänestä tulee Kuningas maan päälle.
Silloin nähdään, millainen maailma on oikeanlaisen hallinnon alla.
Antikristus ja väärä profeetta keräävät suuren armeijan -
ja käyvät Kristusta vastaan.
Kristus on koonnut Jerusalemiin kaikki opetuslapsensa.
Siellä järjestetään siihen mennessä suurin kristittyjen kokous.
Ellet pidä suurista, äänekkäistä kokouksista, älä tule paikalle.
Pasuunat soivat ja arkkienkelit huutavat.
Isoisäni hautakivessä lukee: -
"David Ledger Pawson Mikä tapaaminen!"
Sellainen väkimäärä ei mahdu millekään stadionille.
Kokous järjestetään ilmassa.
Siinä on siunattu toivomme!
Harmageddonin taistelussa vihollisen joukot kokoontuvat -
taistelemaan Jeesusta ja kristittyjä vastaan.
Jeesus tuhoaa vihollisen joukot sanallaan.
Ruumiita on niin paljon, -
että Jumala kutsuu taivaan linnut syömään ruumiit.
Syntyy poliittinen tyhjiö.
Antikristus ja väärä profeetta heitetään Helvettiin.
Viimeisen tuomion päivänä nuo kaksi ihmistä ovat jo Helvetissä.
Paholainen lukitaan syvyyteen, ettei hän johda kansoja harhaan.
Maailmassa ei ole hallitusta eikä Paholaista.
Kristityt saavat vallan. Hallitsemme Kristuksen kanssa.
Ilm. 5:ssä sanotaan, että Kristus on arvollinen avaamaan sinetit.
Hän on verellään ostanut Jumalalle ihmisiä kaikista heimoista, -
kielistä ja maista. He tulevat hallitsemaan maan päällä.
Kärsivälliset perivät maan.
Kristityt tulevat johtamaan oikeuslaitosta ja pankkeja.
Jeesus etsii vastuuntuntoisia, rehellisiä ihmisiä, -
joille annetaan vastuu hallita, sen jälkeen kun Hän on palannut.
Saamme ihania lupauksia.
Satavuotiaana kuollutta pidetään nuorena kuolleena.
Kansat elävät rauhassa.
Rahoja ei tuhlata aseisiin. Niillä ostetaan ruokaa ja vaatteita.
Silloin lasten on turvallista leikkiä kadulla.
Lapsi leikkii kyyn kololla, täysin turvassa.
Leijona syö ruohoa kuten härkä.
Susi ja karitsa makaavat vierekkäin.
Woody Allen sanoi: "Karitsa ei saa juurikaan unta."
Tyypillistä hänelle. Toivottavasti hän käsittää totuuden.
Jopa eläinkunta tulee olemaan rauhassa.
Te valmistaudutte siihen omassa työssänne.
Jeesus tarkkailee sinua jokapäiväisessä työssäsi.
Hän etsii uskollista palvelijaa.
Hän etsii ihmisiä, jotka käyttävät oikein vähäiset varansa.
Silloin Hän voi uskoa heidän haltuunsa enemmän.
Hän haluaa sanoa: "Saat hallintaasi kymmenen kaupunkia."
Hän etsii ihmisiä, jotka ovat luotettavia.
Jumala haluaa näin osoittaa, millainen maailma olisi ollut, -
jos olisimme totelleet Jumalaa.
Olen iloinen, että sana "millenium" on tullut käyttöön.
Nyt voin saarnata siitä, ja ihmiset tietävät, mistä puhun.
En odota seuraavaa milleniumia, vaan tuhatvuotista valtakuntaa.
Siellä Jeesus hallitsee.
Hän jakaa oikeutta kaikille kansoille.
Miekat taotaan auran teriksi ja keihäät vesureiksi.
Yksikään kansa ei enää kohota miekkaa toista vastaan.
Me tiedämme, että eräänä päivänä tämä on totta.
Tässä maailmassa on vielä toivoa.
Valitettavasti monet kristityt odottavat tulevaa taivasta.
Taivas on vain odotushuone. Sieltä palataan takaisin maan päälle.
Autamme Jeesusta ja hallitsemme Hänen kanssaan.
Eräs mies sanoi tämän kuultuaan: "Nyt voin yhdistää uskon ja työn."
Hän puhdisti työkseen jokia.
Kun Jeesus palaa, hän tarvitsee jotakuta puhdistamaan joet.
Mies päätti alkaa valmistautua.
Tätä toivo tekee: auttaa valmistautumaan.
Se antaa vastuullisen asenteen tätä maailmaa kohtaa.
Kaikki muuttuu paremmaksi, mutta sekään ei ole vielä loppu.
Tuhannen vuoden lopussa Saatana päästetään vapaaksi.
Hän alkaa yllyttää kansoja kapinaan.
Historia alkaa ja päättyy samalla tavalla.
Paholainen sanoo: "Älä tottele Jumalaa. Tee mitä itse tahdot."
On surullista, että Paholainen saa harhautettua tuhannet ja tuhannet.
He nousevat kapinaan kristittyä hallintoa vastaan.
Jumala halunnee sanoa: "Olen antanut vaihtoehdon."
"Olen näyttänyt, millainen maailma voi olla."
"Ette siltikään halua totella. Jaan ihmiskunnan kahteen ryhmään."
"Niihin, jotka haluavat totella minua" -
"ja niihin, jotka eivät halua totella minua."
Seuraa viimeinen tuomio.
Toiset haluavat elää oikein, toiset eivät halua elää oikein.
Tuhatvuotisessa valtakunnassa harjoitetaan sensuuria.
Kaikkia viestimiä johdetaan oikein. Kristus ei suvaitse kaikkea.
Kelvottomat asiat rikotaan rautaisella sauvalla.
Ihmiset eivät pidä siitä, että heitä kielletään.
Viimeisen tuomion jälkeen koittaa toinen kuolema, Helvetti.
Käsittelen Helvettiä kirjassani "The Road to Hell".
Meidän on suhtauduttava Helvettiin vakavasti.
Se on toinen kuolema, tulinen järvi.
Sitten tulevat uusi taivas, uusi maa ja uusi Jerusalem.
Jerusalem on kuin puhdas morsian.
Alan lopetella. Aikaa on vielä kymmenen minuuttia.
Esitän lopuksi neljä kysymystä...
Tai sanonkin tästä vielä jotakin.
Kun lukee Ilmestyskirjaa ja sen profetioita, -
yksi sana kulkee punaisena lankana.
Se esiintyy 17 kertaa. Se on sana "voittaa".
Lupaukset on annettu niille, jotka voittavat.
Tämä on kirjan ja lukemiemme kirjeiden vakavin asia.
Uutta taivasta, maata ja Jerusalemia ei luvata uskoville.
Ne on luvattu niille, jotka voittavat.
Seitsemän kirjeen lupaukset, elämän puu, -
pylväs Jumalan temppelissä, uusi Jerusalem...
Keskivertokristitty on varma, että ne on tarkoitettu kristityille.
Asia ei ole niin. Ne on tarkoitettu sille, joka voittaa.
Luvussa 21 kerrotaan uudesta taivaasta ja uudesta maasta.
Uusi Jerusalem laskeutuu taivaasta.
Ääni sanoo: "Uudeksi minä teen kaiken."
"Sen perii se, joka voittaa."
Pelkurit, luopiot, moraalittomat ja petkuttajat -
joutuvat tuliseen järveen. Tämä on toinen kuolema.
Ilmestyskirjaa ei ole osoitettu uskomattomille.
Se on osoitettu seitsemälle seurakunnalle, kristityille.
Sen mukaan kristityt voivat joutua toiseen kuolemaan.
Evankeliumeissa Jeesus varoitti nimenomaan uskovia Helvetistä.
Hän puhui hyvin harvoin Helvetistä syntisille.
Hän kehotti opetuslapsia pelkäämään Jumalaa, -
joka voi syöstä ruumiin ja sielun Helvettiin.
Tämä on musertavaa niille, jotka uskovat, -
että kerran pelastunut on aina pelastunut.
Olen kirjoittanut sitä varten kirjan.
Se ei tee minusta suosittua.
Olen eri mieltä kuin enemmistö maamme kristityistä.
Uskon Jeesusta, kun Hän sanoi: "Minä olen tosi viinipuu."
"Pysykää minussa. Kuivat oksat kerätään ja viskataan tuleen."
Uskon Paavalia, kun hän kielsi pakanakristittyjä ylvästelemästä: -
"Sinutkin leikataan pois, ellet pysy kiinni Jumalan hyvyydessä."
Tarkastelen Uutta testamenttia tämän valossa.
On helppoa sanoa: "Kerran pelastettu, aina pelastettu."
Nämä sanat eivät löydy Raamatusta.
Alammeko tulla omahyväisiksi?
Tarvitsemmeko kirjeiden sanomaa?
Ne eivät lopu sanoihin: "kaikille uskoville".
Ne loppuvat sanoihin: "sille, joka voittaa".
Se on kutsu kestämään loppuun saakka, oli hinta mikä hyvänsä.
Se on hyvin vakava varoitus jokaisessa seitsemässä kirjeessä -
seitsemälle seurakunnalle.
Kirjeistä käy selkeästi ilmi, että seurakunta voi hävitä -
ja että kristityt voivat kadota.
Siitä ei pääse eroon, jos seuraa alkuperäistä sanomaa.
Olen kirjoittanut kirjan, jotta saisin ihmiset edes miettimään, -
mikä osa kestävyydellä on uskonelämässä.
Jumala tekee kaikkensa, mutta Hän ei pakota ketään.
Hän ei pakota ketään rakastamaan. Se on mahdotonta.
Hän ei pakota ketään olemaan uskollinen.
Jumala varmistaa jopa, etteivät kiusaukset ylitä ihmisen kestokykyä
Jumala varmistaa, ettei ihminen koskaan kohtaa mitään sellaista, -
mistä hän ei voisi selvitä.
Lupauksia ei annettu sille, joka uskoo, vaan sille, joka voittaa.
Jos kestämme lujina, saamme myös hallita hänen kanssaan.
Jos kiellämme Hänet, myös Hän on kieltävä meidät.
Kirjeet seitsemälle seurakunnalle sisältävät vakavan varoituksen.
Jokaisen kristityn tulee pysyä uskollisena kutsulleen.
Esitän seuraavaksi neljä kysymystä, -
jotka heräsivät, kun luin kirjeitä.
Ne ovat vähän kuin kertauskysymyksiä luennon jälkeen.
Ensimmäinen kysymys: "Onko mieli- kuvasi Herrasta totuudenmukainen?"
Herra on hyvin rikas persoona. Hänellä on monia nimiä.
Hänessä on monia piirteitä, joita ei tule usein edes ajatelleeksi.
Hän on elämän leipä, ylösnousemus ja elämä, hyvä paimen ja ovi.
Tiesitkö, että Hän kutsui kerran itseään maan madoksi?
Hän sanoi niin, ristillä tietenkin.
Jeesuksessa on asioita, joita emme tunne.
Onko mielikuvasi Herrasta totuudenmukainen?
Jumalan koko täyteys asui Hänessä.
Perimätiedon mukaan Hänen pituutensa oli 178 cm.
Minun pituuteni on 173,5 cm. Puoli senttiä ratkaisee.
Jeesus oli vain hieman minua pidempi.
Silti Jumalan koko täyteys asui Hänessä.
Toinen kysymys: "Onko mielikuvasi seurakunnastasi totuudenmukainen?"
Näetkö seurakuntasi samalla tavalla kuin Jeesus sen näkee?
Jeesus voi nähdä asiat aivan päinvastaisella tavalla kuin me.
Meidän täytyy nähdä samalla tavalla kuin Jeesus -
sekä hyvät että huonot puolet.
Täytyy olla rehellinen ja totuudenmukainen.
Toiset näkevät vain hyvät asiat. Toiset näkevät vain huonot asiat.
Jeesus näki kummatkin, jos niitä oli.
Meidän täytyy nähdä asiat Jeesuksen silmin.
Olet varmasti miettineet, mikä seurakunnista vastaa omaasi.
Älä tuijota liikaa ihmisten mielipiteisiin.
Näe seurakuntasi niin kuin Jeesus sen näkee.
Kolmas kysymys: "Suhtaudutko tehtävääsi vastuullisesti?"
Jeesus ei kehottanut ketään lähtemään seurakunnasta -
ja liittymään uuteen.
Hän käski voittaa siellä, missä kukin on.
Miten uskottomuus voisi auttaa seurakuntaa?
Se on melkoinen haaste.
Polttomoottori on tuhonnut kristillisen uskollisuuden.
Monien kristittyjen ulottuvilla on 40 seurakuntaa.
Viimeinen kysymys: "Odotatko tulevaisuutta innostuneesti?"
Miten paljon kätketty manna ja valkoinen kivi tuovat intoa?
Odotatko olevasi pylväs Jumalan temppelissä?
Miten paljon uusi nimi tuo sinulle intoa?
Miten paljon lupaukset, palkinnot ja kannustukset -
merkitsevät sinulle - vai merkitsevätkö ne mitään?
Niiden tulisi olla palkinto.
Samalla tavalla urheilija ponnistelee mitalin eteen.
Tässä ovat palkinnot, -
jotka on tarkoitettu kannustukseksi matkalla kohti Jeesusta.
Annatko niiden kannustaa itseäsi?
Vai tarjoaako Jeesus asioita, jotka eivät kiinnosta?
Kirjeet nostavat esiin nämä neljä kysymystä.
Onko mielikuvasi Herrasta totuudenmukainen?
Onko mielikuvasi seura- kunnastasi totuudenmukainen?
Suhtaudutko tehtävääsi vastuullisesti?
Uskon, että opetukseni saa monet pysymään seurakunnissaan -
ja voittamaan.
Ainakin he selviytyvät voittajana henkilökohtaisesti.
Lopuksi: odotatko tulevaisuutta innostuneesti?
Jeesus kesti häpeästä välittämättä ristin kärsimykset -
edessään olleen ilon tähden.
Suhtautukaamme tulevaisuuteen Kristuksen tavoin.
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKU 1944A
Suomennos: Marianne Tenetz